“หุ้นเอเชีย” เปิดลบ นักลงทุนวิตกความเห็น “เยลเลน”
“ตลาดหุ้นเอเชีย” เปิดลบ นักลงทุนกังวลความคิดเห็น นางเจเน็ต เยลเลน ว่าสหรัฐอาจหยิบแผนฉุกเฉินของรัฐบาลกลางมาใช้ค้ำจุนธนาคารระดับภูมิภาคที่เพิ่งล้มไปเมื่อไม่นานมานี้ หากมีความจำเป็น 
“ตลาดหุ้นเอเชีย” เปิดลบ นักลงทุนกังวลความคิดเห็น นางเจเน็ต เยลเลน ว่าสหรัฐอาจหยิบแผนฉุกเฉินของรัฐบาลกลางมาใช้ค้ำจุนธนาคารระดับภูมิภาคที่เพิ่งล้มไปเมื่อไม่นานมานี้ หากมีความจำเป็น
24 มี.ค. 2566

ผู้สื่อข่าวรายงานว่า ตลาดหุ้นเอเชีย เปิดลบในวันนี้ ขณะที่นักลงทุนประเมินความเห็นจาก นางเจเน็ต เยลเลน รัฐมนตรีว่าการกระทรวงการคลังสหรัฐ โดยนางเยลเลนระบุว่า สหรัฐอาจหยิบแผนฉุกเฉินของรัฐบาลกลางมาใช้ค้ำจุนธนาคารระดับภูมิภาคที่เพิ่งล้มไปเมื่อไม่นานมานี้ หากมีความจำเป็น
ทั้งนี้ ดัชนีนิกเกอิเปิดภาคเช้าที่ระดับ 27,368.62 จุด ลดลง 50.99 จุด หรือ -0.19%, ดัชนีฮั่งเส็งเปิดภาคเช้าที่ระดับ 19,919.65 จุด ลดลง 129.99 จุด หรือ -0.65% และดัชนีเซี่ยงไฮ้คอมโพสิตเปิดภาคเช้าที่ระดับ 3,282.74 จุด ลดลง 3.91 จุด หรือ -0.12%
โดยความเห็นคิดครั้งล่าสุดของนางเยลเลนแตกต่างไปจากความคิดเห็นเมื่อหนึ่งวันก่อนหน้า โดยก่อนหน้านี้นางเยลเลนกล่าวต่อวุฒิสมาชิกสหรัฐว่า กระทรวงการคลังสหรัฐไม่ได้พิจารณาที่จะรับประกันเงินฝากทั้งหมดในสหรัฐโดยปราศจากการอนุมัติจากสภาคองเกรส
ส่วนญี่ปุ่นรายงานตัวเลขเงินเฟ้อพื้นฐานที่ 3.1% สำหรับเดือนก.พ. ซึ่งถือเป็นครั้งแรกในรอบ 14 เดือนที่เงินเฟ้อพื้นฐานชะลอตัว
ด้านหุ้นสหรัฐปรับตัวขึ้นในวันพฤหัสบดี (23 มี.ค.66) หลังเผชิญภาวะผันผวนในการซื้อขายวันก่อนหน้า โดยดัชนี Nasdaq Composite นำตลาดปรับตัวขึ้นที่บวก 1% ส่วนดัชนี S&amp;P500 ปิดบวก 0.29% และดัชนีเฉลี่ยอุตสาหกรรมดาวโจนส์ปรับตัวขึ้น 73.66 จุด